Ο **Αλεξάντερ Φράι** ( *Alexander Frei*, γεννήθηκε 15 Ιουλίου 1979 στη Βασιλεία) είναι Ελβετός πρώην διεθνής ποδοσφαιριστής που αγωνίζονταν ως επιθετικός. Ξεκίνησε την καριέρα του με τη Βασιλεία, έπειτα για διάφορες άλλες ομάδες σε Ελβετία, Γαλλία και Γερμανία πριν επιστρέψει στην ομάδα της γενέτειράς του, όπου κατέκτησε τον πρώτο του τίτλο πρωταθλητή. Ήταν αρχηγός της Εθνικής Ελβετίας και  ο πρώτος σκόρερ όλων των εποχών σε αυτή με 42 γκολ σε 84 παιχνίδια.

Καριέρα σε συλλόγους
--------------------

Ο Φράι ξεκίνησε την επαγγελματική του καριέρα με την ομάδα της γενέτειράς του ΦΚ Βασιλεία, απ' όπου αργότερα πήρε μεταγραφή διαδοχικά για την ΦΚ Τουν, ΦΚ Λουζέρν, και τη Σερβέτ Γενεύης, όλες τους στην Ελβετία. Μετά τη μεταγγραφή του στη γαλλική Ρεν, τερμάτισε στην πρώτη θέση του πίνακα των σκόρερ της Λιγκ 1 για τη σεζόν 2004–05 με 20 γκολ και ανακηρύχτηκε Ελβετός Ποδοσφαιριστής της Χρονιάς την ίδια σεζόν. Ανακηρύχτηκε επίσης Ελβετός Ποδοσφαιριστής της Χρονιάς το 2004 και το 2007.

Στη συνέχεια ο Φράι υπέγραψε τετραετές συμβόλαιο συνεργασίας με την Μπορούσια Ντόρτμουντ στις 29 Ιουνίου 2006. Την σεζόν 2006–07, ο Φρέι ήταν ο πρώτος σκόρερ της Μπορούσια Ντόρτμουντ με 16 γκολ σε 32 ματς.

Επανήλθε δριμύτερος έπειτα από μακρά αποχή από τους αγωνιστικούς χώρους λόγω σοβαρού τραυματισμού τη σεζόν 2007–08 για να σκοράρει έξι φορές στις τελευταίες του οχτώ εμφανίσεις με τη φανέλα της Ντόρτμουντ. Μετά από σενάρια σχετικά με το μέλλον του στην ομάδα, επέστρεψε στη δράση απέναντι στη Σάλκε την τέταρτη αγωνιστική της σεζόν 2008–09. Πέτυχε δύο γκολ, ισοφαρίζοντας για την ομάδα του σε ένα συναρπαστικό ματς.

Στις 17 Ιουλίου 2009, άφησε την Μπορούσια Ντόρτμουντ και, έπειτα από έξι χρόνια, επέστρεψε στην Ελβετία για να υπογράψει στην ΦΚ Βασιλεία. Πραγματοποίησε το ντεμπούτο του σε μια νίκη με 2–1 απέναντι στην ΦΚ Σιόν στις 26 Ιουλίου 2009. Έδωσε μια ασίστ και πέτυχε επίσης το γκολ που χάρισε τη νίκη στην ομάδα του στο τελευταίο λεπτό του αγώνα στο Σταντ Τουρμπιγιόν. Στηυ διάρκεια της σεζόν 2009-10 πέτυχε 15 γκολ σε 19 παιχνίδια πρωταθλήματος με την ΦΚ Βασιλεία να κατακτά το νταμπλ εκείνη τη σεζόν. Στη διάρκεια της σεζόν 2010–11 πέτυχε 27 γκολ σε 35 παιχνίδια πρωταθλήματος, γενόμενος έτσι πρώτος σκόρερ του πρωταθλήματος εκείνης της σεζόν.

Διεθνής καριέρα
---------------

Ο Φράι αγωνίστηκε με την Ελβετία στο Ευρωπαϊκό Πρωτάθλημα του 2004 και στο Παγκόσμιο Κύπελλο του 2006 στη Γερμανία. Πέτυχε δύο γκολ στο Παγκόσμιο Κύπελλο του 2006, ένα στον αγώνα απέναντι στο Τόγκο και ένα αμφισβητούμενο γκολ με αντίπαλο τη Νότια Κορέα. Ο Φράι μέτρησε συνολικά 84 συμμετοχές με την εθνική ομάδα της Ελβετίας.

Ο Φράι αποτελεί επίσης τον πρώτο σκόρερ στην ιστορία της Εθνικής Ελβετίας με 42 γκολ. Στη διάρκεια του Ευρωπαϊκού Πρωταθλήματος του 2004, σε μία συνάντηση της φάσης των ομίλων με αντίπαλο την Αγγλία, ο Φράι πιάστηκε από μια κάμερα να φτύνει τον Στίβεν Τζέραρντ. Αν και δεν υπήρξε καμιά αντίδραση από τις αρμόδιες αρχές εκείνο τον καιρό, ο Φράι αργότερα κατηγορήθηκε και τιμωρήθηκε με 15 μέρες αποχής από οποιαδήποτε επίσημη διοργάνωση από την UEFA.

Σε έναν προκριματικό του Ευρωπαϊκού Πρωταθλήματος του 2008 εντός έδρας με αντίπαλο την Ουαλία γιουχαΐστηκε έντονα από το ίδιο του το κοινό σε όλη τη διάρκεια του αγώνα, παρά το γεγονός μάλιστα πως η Ελβετία κέρδισε τον αγώνα με 4-1. Όταν τελικά αντικαταστάθηκε, οι φίλαθλοι της γηπεδούχου τον γιουχάισαν επαναλαμβανόμενα. Στις 5 Απριλίου 2011, αποφάσισε να αποχωρήσει από την εθνική ομάδα αφού δέχτηκε ξανά κριτική μετά από μια ισοπαλία 0–0 απέναντι στη Βουλγαρία στις 26 Μαρτίου για τα προκριματικά του Ευρωπαϊκού Πρωταθλήματος του 2012.

Τίτλοι
------

**Σερβέτ**

* Κύπελλο Ελβετίας: 2001

**Βασιλεία**

* Ελβετική Σούπερλιγκ: 2010, 2011
* Κύπελλο Ελβετίας: 2010
* Νικητής Ούρενκαπ: 2011

**Ατομικοί**

* Παίκτης της Χρονιάς Credit Suisse: 2003
* Πρώτος Σκόρερ της Λιγκ 1: 2005, 20 γκολ
* Ελβετός παίκτης της χρονιάς: 2007
* Πρώτος Σκόρερ της Ελβετικής Σούπερλιγκ: 2011, 27 γκολ

Παραπομπές
----------

1. ↑  «Switzerland - Record International Players». Ανακτήθηκε στις 19 Φεβρουαρίου 2022.
2. 1 2  «Alexander Frei - Goals in International Matches». Ανακτήθηκε στις 19 Φεβρουαρίου 2022.
3. ↑  «Borussia Dortmund 3–3 Schalke 04». Soccernet.espn.go.com. 13 Σεπτεμβρίου 2008. Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 15 Ιουλίου 2010.
4. ↑  Kommentar posten. «Alex Frei verlässt Dortmund». *Sport*. Derstandard.at. Ανακτήθηκε στις 15 Ιουλίου 2010.
5. ↑  Weber, Dominik (26 Ιουλίου 2009). «Alex Frei schiesst FCB in letzter Minute zum Sieg in Sion!». Fcb.ch. Αρχειοθετήθηκε από το πρωτότυπο στις 22 Ιουνίου 2009. Ανακτήθηκε στις 15 Ιουλίου 2010.
6. ↑  «Frei breaks record, Swiss beat Liechtenstein». Αρχειοθετήθηκε από το πρωτότυπο στις 31 Μαΐου 2008. CS1 maint: Unfit url (link)
7. ↑  «Swiss pair Frei and Strellar announce retirements». BBC News. 5 April 2011.. Ανακτήθηκε στις 5 April 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλεξάντερ Φράι** |

* Προφίλ στην FC Basel
* Προφίλ στην Swiss Football League
* Προφίλ στο Soccerway
* Προφίλ του Αλεξάντερ Φρέι, στατιστικά & εικόνες (Γαλλικά)

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελβετίας – Μουντιάλ 2006** |
| --- |
|  |
|  | 
* 1 Τσουμπερμπύλερ
* 2 Τζουρού
* 3 Μανιέν
* 4 Σεντέρος
* 5 Μαργκαϊράζ
* 6 Φόγκελ (c)
* 7 Καμπάνας
* 8 Βικί
* 9 Φράι
* 10 Γκιγκάξ
* 11 Στρέλερ
* 12 Μπενάλιο
* 13 Γκριχτίνγκ

* 14 Ν. Ντεγκέν
* 15 Τζεμαϊλί
* 16 Μπαρνέτα
* 17 Σπίχερ
* 18 Λουστρινέλι
* 19 Μπεχράμι
* 20 Μιλέρ
* 21 Κολτόρτι
* 22 Γιακίν
* 23 Φ. Ντεγκέν
* Προπονητής: Κουν
 |

 |